Ад ажыўленай віцебскай аўтатрасы да Арэхаўска пяць кіламетраў. Паабапал дарогі на палях і лугах заўважны адбітак не шчодрага на дажджы чэрвеня. Асфальтаваная стужка дарогі нырнула пад шаты высокіх дрэў і перайшла ў вуліцу. Паабапал з падворкаў пафарбаванымі ў яркія колеры аканіцамі выглядаюць з-за садовых дрэў аднапавярховыя жылыя дамы з палісаднікамі, агародамі і садамі. На вуліцах немнагалюдна.